Un Jochen geiht un bringt denn nu
Den Kauken tau de gnedige Fru.
»Empfehlung von Herrn Leutinant
An gned'ge Fru von Diamant ...«
»Was bringst du da, mein lieber Sohn?«
»Und wär als Esel längst bekannt,
Un gned'ge Fru von Diamant ...«
»Na, laß nur, laß, ich weiß das schon.«
»Und sollten gnädigst doch verzeihn,
Un einen Kauken is dadrein,
Und sollt for Sie 'ne Wollust sein.«
De gned'ge Fru, de lacht denn sihr.
»Na, sag dem Herrn Lieutenant,
Wenn er erst wäre wieder hier,
Dann sprächen wir wohl mal darüber.
Und grüß ihn nur, und hier, mein Lieber«,
Drückt em en Daler in de Hand
Un denkt denn nu, hei sall nu gahn.
Doch Jochen, de bliwwt stramm bestahn
Un höllt de Hand so vör sick hen
Un kickt sick in de Hand herin,
As hadd hei nie en Daler seihn.
»Was stehst du noch? Was wartest du?«
Fröggt em tauletzt de gned'ge Fru,
»Nun ist ja allens in der Reih'.«
»Ne«, seggt uns' Jochen, »dit 's man ein,
De Kauken kost't uns sülwen drei.«